Blaps mucronata

Blaps mucronata er en skyggebille som er knyttet til mennesker.

Utseende 
En ganske stor (ca. 30 millimeter), oval, mattsvart skyggebille. Den har et ganske tykt hudpanser som gjør den motstandsdyktig mot uttørking. Den kan overflatisk minne noe om en stor løpebille, men er i motsetning til disse ganske treg.

Levevis 
Denne arten er nattaktiv og delvis knyttet til mennesker og forekommer i gamle kjellere, staller og andre steder med mye organisk materiale. Den mangler flygevinger og har derfor begrenset spredningsevne. Den kan forsvare seg ved å skille ut en illeluktende og irriterende væske.

Utbredelse 
Billen er utbredt over det meste av Europa. Den er vurdert som sterkt truet i Norge , der den i nyere tid (men ikke de seneste år) er kjent fra Kristiansand og Larvik.

Systematisk plassering

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae 
 Stammen Blaptini Leach, 1815
 Understammen Blaptina Leach, 1815
 Slekten Blaps Fabricius, 1775 - i Norge:
 Dødningebille, Blaps mortisaga (Linnaeus, 1758)
 Blaps lethifera Marsham, 1802
 Blaps mucronata Latreille, 1804 - funnet innendørs i Norge

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Skyggebiller
Biller formelt beskrevet i 1804
Dyr formelt beskrevet av Pierre André Latreille